شەفەق
نیوز/ سەرچەوەیگ ئەمنی لە پارێزگای زیقار، ئمڕوو سێشەممە، خەوەردا لە کوشیان و
زەخمداری دوو کەس لەدویای مرافەیگ لەبان تەڵیگ کارەبا.
سەرچەوەگە
ئەرا ئاژانس شەفەق نیوز وت: مرافەیگ کەفتە ناوبەین دوو هاوسا لە ناوچەی مورەبەع لە
قەزای دەوایە باکوور خوەرهەڵات پارێزگاگە، لەبان تەڵ کارەبای (موەلیدە) ک رەسیە جەنگیگ
وە چەک.
سەرچەوەگە
دیاری کرد ک مرافەگە رەسیە کوشیان گەنجیگ وە چەنگ گولەیگ، و کەسیگیش زەخمداری سەختیگ
بوی، بریا خەسخانە.
لەلاییگتر،
سەرچەوەیگ ئەمنی لە پارێزگای دیالە خەوەردا لە کوشیان گەنجیگ وە رویداویگ هاتوچو لە
باکوور خوەرهەڵات پارێزگاگە.
سەرچەوەگە
ئەرا ئاژانس شەفەق نیوز وت: گەنجیگ دویای رویداویگ هاتوچو وە ماتورسکڵەگەی وەرد ماشینیگ
لەناوچەی (ساڵح ئاغا) لە دەورگرد قەزای خانەقین گیانی لەدەسدا.
سەرچەوەگە
وتیش: تەرم قوربانیەگە ئەرا پزشک دادوەری بریا، و دەسەڵاتەیل هاتوچو لێکوڵینەوە لە
رویداوەگە واز کردن.
